Esimeseks sihtkohaks oli Pääsküla metsas tiigi keskel lebav liivane saar. Logides räägiti, et lühikeste pükstega võetav. Kuna vette astudes tuli mudaravila odööri, jäime lapsega randa vaatama, kuidas Mees püksisääri üleval hoides läbi sumas. Rannariba oli täidetud pisikeste konnapoegadega. Veidikese aja pärast võis saarel juba Mehe võidukat nägu näha.  Kohe peale õnnelikku leidmishetke kõlas meie selja taga küsimus: "Kas te räägite eesti või vene keeles?"